白宋瑞自益州和予池上詩來因用韻奉簡
作者：晁公遡
朝代：宋

paragraphs: 文宗愛夏日，殿閣生微凉。
高帝思猛士，大風雲飛揚。
五子歌洛汭，陶唐有冀方。
誠懸未識此，古意墮淼茫。
我欲起九原，釂以百罰觴。
作詩豈徒然，日月要爭光。
吾子堪校讐，行翻芸葉香。
其師縉雲老，墓木已三霜。
有懷不及展，往聽鑾聲央。
子能償彼恨，下泉端不忘。